Cuirfear tús an Déardaoin seo chugainn, 14 Eanáir, le séasúr nua scannán in Indreabhán. Idir seo agus an Cháisc beidh scannán nua á thaispeáint gach Déardaoin ar an scáileán mór in Amharclann na Seanscoile ag 8.15 i.n. Tá liosta spéisiúil scannán roghnaithe ag Club Scannán Sailearna don séasúr: 10 scannán ar fad ó thíortha éagsúla ag tosaí ar an Déardaoin seo chugainn le ‘The Connection’, scannán nua ón bhFrainc, bunaithe ar scéal fíor i dtaobh iarrachtaí na n-údarás dlí an ceann is fearr a fháil ar mhangairí drugaí i gcalafort Marseilles.